Държавен вестник, бр. 91, 2012 г., стр. 21

БРОЙ  91	
Д Ъ Р Ж А В Е Н  В Е С Т Н И К 	
СТР.  21  
седемдневен срок Военната инспекция за 
технически надзор:
1. при констатиране на техническа неизправ­
ност на съоръжението с повишена опасност, 
която уврежда безопасната му експлоатация;
2. при промяна на ползвателя и/или про­
мяна на местонахождението на съоръжението 
за срок, по-дълъг от шест месеца;
3. когато спира експлоатацията на съо­
ръжението по собствено желание за срок, 
по-продължителен от шест месеца;
4. при бракуване или снемане от отчет на 
съоръжението.
Г л а в а  ш е с т а
ОБСЛЕДВАНЕ НА АВАРИИ И 
ЗЛОПОЛУКИ
Чл. 31. Органите от Военната инспекция 
за технически надзор обследват причините 
за авариите и злополуките, възникнали при 
експлоатацията на съоръженията с повишена 
опасност.
Чл. 32. (1) За всяка авария или злополука, 
възникнала при експлоатацията на съоръжение 
с повишена опасност, ползвателят уведомява 
незабавно органите на Военната инспекция за 
технически надзор, като до тяхното пристигане 
взема мерки за оказване помощ на пострада­
лите и за предотвратяване на по-нататъшно 
развитие на аварията. При аварии с големи 
материални щети и/или тежки злополуки 
уведомява незабавно и органите на военната 
прокуратура и военната инспекция по труда.
(2) Ползвателят е длъжен да вземе мер­
ки за запазване непроменена обстановката, 
създадена при аварията или злополуката, до 
идването на компетентните органи, ако това 
не крие опасност от развитие на аварията или 
от нова злополука.
(3) Когато се наложи изменение на обста­
новката, създадена при аварията, ползвателят 
на съоръжението представя писмена справка 
за извършените изменения и причините, на­
ложили това.
Чл. 33. (1) Органите за технически надзор 
незабавно и в присъствието на представител 
на ползвателя обследват причините, условията 
и обстоятелствата за авариите и злополуки­
те, като по тяхна преценка могат да изискат 
извършване на експертизи, изпитвания и 
изследвания.
(2) За резултатите от обследването се 
съставя акт, който се подписва от лицата, 
участвали в обследването. След приключване 
на обследването един екземпляр от акта се 
изпраща на началника на Военната инспекция 
за технически надзор.
Чл. 34. При особено тежки аварии или 
злополуки, станали при експлоатацията на 
съоръжения с повишена опасност, министърът 
на отбраната или определен от него замест­
ник-министър може да поиска от председателя 
на Държавната агенция за метрологичен и 
технически надзор съвместно извършване на 
обследване от инспектори от Главна дирекция 
„Инспекция за държавен технически надзор“ и 
от Военната инспекция за технически надзор.
ДОПЪЛНИТЕЛНИ РАЗПОРЕДБИ
§ 1. Длъжностните лица, които не изпълня­
ват разпоредбите на този правилник, подлежат 
на административни наказания, налагани по 
ред и в размери съгласно глава тринадесета 
„Административнонаказателни разпоредби“ 
от Закона за отбраната и въоръжените сили 
на Република България.
§ 2. По смисъла на този правилник:
1. „Технически надзор“ са определени от 
нормативните актове действия и мерки за 
осигуряване спазването на техническите пра­
вила, изисквания, норми и държавни стандарти 
при проектирането, конструирането, изграж­
дането, производството, вноса, монтирането, 
преустройството, ремонта, обслужването, 
поддържането и ползването на съоръженията 
с повишена опасност с цел да се гарантират 
безопасната и безаварийната експлоатация 
на тези съоръжения, животът и здравето на 
хората, опазването на околната среда, сгради 
и друго имущество.
2. „Авария“ е внезапно разрушаване, де­
формиране или значително повреждане на 
съоръжения с повишена опасност в процеса 
на тяхната експлоатация, съпроводено с ма­
териални щети и трайни изменения, непозво­
ляващи по-нататъшното безопасно използване 
на съоръжението.
3. „Злополука“ е травма или друго рязко 
влошаване на здравето на лица вследствие на 
авария на съоръжение с повишена опасност 
или поради това, че при проектирането или 
изграждането на съоръжението не са предви­
дени и осигурени или спазени изискванията 
на техническите правила, норми и държавни 
стандарти.
4. „Обект“ е помещение, сграда или район, 
в който са монтирани съоръжения с повишена 
опасност. 
ПРЕХОДНИ И ЗАКЛЮЧИТЕЛНИ
 РАЗПОРЕДБИ
§ 3. Правилникът се издава на основание 
§ 4 от допълнителните разпоредби на Закона 
за техническите изисквания към продуктите 
и отменя Правилник № П-1 от 10.07.2002 г. 
за технически надзор върху съоръженията 
с повишена опасност в Министерството на 
отбраната и Българската армия.
§ 4. Правилникът влиза в сила от деня 
на обнародването му в „Държавен вестник“.
Министър: 
Аню Ангелов
10451